Legal Document

Category: 10

Text:
62. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ36/88 της 19-28 Φεβρ. 1996 (ΦΕΚ Β΄ 118) Αύξηση των ασφαλιστικών εισφορών του Τ.Α.Ε., κλάδου Σύνταξης. Από 1.1.1996 η μηνιαία ατομική εισφορά για τον Κλάδο Σύνταξης των ασφαλισμένων του Ταμείου Ασφαλίσεως Εμπόρων (Τ.Α.Ε.) που υπήχθησαν στην ασφάλιση μέχρι 31.12.1992 ή υπήχθησαν μετά την 1.1.1993 αλλά δεν θεωρούνται «νέοι ασφαλισμένοι» κατά την έννοια του Νόμ. 2084/92 (Α΄ 165) και που προβλέπεται από την παρ. 3 του άρθρ. 61 και την παρ. 5 του άρθρ. 110 του Π.Δ. 668/89 (α΄ 167), αυξάνεται κατά ποσοστό 12% και ορίζεται το ποσό κατά ασφαλιστική κατηγορία, στρογγυλοποιημένο σε εκατοντάδα δρχ., ως ακολούθως: Α΄ ασφαλιστική κατηγορία δρχ. 10.700 Β΄ ασφαλιστική κατηγορία δρχ. 15.200 Γ΄ ασφαλιστική κατηγορία δρχ. 42.900 Δ΄ ασφαλιστική κατηγορία δρχ. 25.200 Ε΄ ασφαλιστική κατηγορία δρχ. 30.900 ΣΤ΄ ασφαλιστική κατηγορία δρχ. 42.900 Ζ΄ ασφαλιστική κατηγορία δρχ. 47.700